L'INSTITUT FAUSTÍ BARBERÀ D'ALAQUÀS CELEBRA LES VII JORNADES D'ACCIÓ SOLIDÀRIA
05/05/2022

# L'INSTITUT FAUSTÍ BARBERÀ D'ALAQUÀS CELEBRA LES VII JORNADES D'ACCIÓ SOLIDÀRIA

*   05/05/2022
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=20586

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20586%2F0&title=Ajuntament%20d%27Alaqu%C3%A0s.%20Premsa.L%27INSTITUT%20FAUST%C3%8D%20BARBER%C3%80%20D%27ALAQU%C3%80S%20CELEBRA%20LES%20VII%20JORNADES%20D%27ACCI%C3%93%20SOLID%C3%80RIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20586/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20586/05052022whatsapp_image_2022-05-05_at_9_03_35_am_1__Form_4.jpg)](https://www.alaquas.org/ficheros/documentos/2022/2/20586/05052022whatsapp_image_2022-05-05_at_9_03_35_am_1__Form_10.jpg "<a href='https://www.alaquas.org/ficheros/documentos/2022/2/20586/05052022whatsapp_image_2022-05-05_at_9_03_35_am_1__Form_10.jpg' target=_blank><i class='fa fa-external-link' aria-hidden='true'></i>.L'INSTITUT FAUSTÍ BARBERÀ D'ALAQUÀS CELEBRA LES VII JORNADES D'ACCIÓ SOLIDÀRIA</a>")

A través de diferents activitats i un Mercat Solidari, l'objectiu d'aquesta iniciativa és treballar la solidaritat, el consum responsable, l'educació per al consumidor i la sensibilització envers el treball digne i recaptar fons per a l'ONG ?Paz con dignidad'

L’Institut Faustí Barberà d’Alaquàs va celebrar ahir dimarts 3 de maig la setena edició de les Jornades d’Acció Solidària, una iniciativa del Departament d’Economia amb l’alumnat de primer de batxillerat i quart d’ESO d’Economia i Iniciativa Emprenedora i Empresarial en què ha participat tot l’alumnat del centre.

L’Alcalde d’Alaquàs, Toni Saura, la Regidora d’Educació, Marian Espert, la Regidora de Comerç, Sandra Conde i la Regidora de Benestar Social i Participació Ciutadana, Elena Solís van assistir a la inauguració en què van estar presents la coordinadora del projecte, Mónica Soriano, l’equip del professorat i l’alumnat del centre.

L’objectiu d’aquesta iniciativa és treballar entre l’alumnat els continguts i actituds transversals de solidaritat i consum responsable, educació per al consumidor i la sensibilització envers el treball digne. Es treballen també diversos aspectes relacionats amb les habilitats socials i es col·labora amb l’ONG ‘ Paz con dignidad’ que treballa per la lluita dels drets de les dones a les maquiles del sector textil en El Salvador.

Per a posar en marxa aquesta iniciativa, l’alumnat s’ha constituït en la cooperativa ‘Joventut Solidària’, una empresa d’economia social i solidària sense ànim de lucre amb el qual treballar els valors de cooperació i la participació de l’alumnat. Cal destacar el treball de la directora i el director d’aquesta empresa, Isaura Roca i Izán Valiente, per la seua implicació i que han format part de l’equip directiu junt amb la coordinació de la resta d’activitats.

Al llarg de la jornada es van realitzar activitats de sensibilització envers els drets humans i en particular el treball digne amb salut i l’estabilitat al sector textil; es van realitzar també activitats de sensibilització sobre el nostre model de consum i el seu impacte en la vida de les persones i el nostre planeta i es va organitzar el joc de sensibilització ‘Tira del fil: què hi ha darrer de la nostra roba’. Les activitats es van completar amb exposicions i un Mercat Solidari per a recaptar fons per a l’ONG elegida.